CELEX: C2004/262/19
Language: da
Date: 2004-10-23 00:00:00
Title: Domstolens dom (Femte Afdeling) af 9. september 2004 i sag C-113/03, Kommissionen for De Europæiske Fællesskaber mod Den Franske Republik (Traktatbrud — telekommunikation — direktiv 97/33/EF — ordning med nummerportabilitet — ikke-geografiske numre)

23.10.2004   
            
            
               DA
            
            
               Den Europæiske Unions Tidende
            
            
               C 262/10
            
         
      DOMSTOLENS DOM
   
   (Femte Afdeling)
   af 9. september 2004
   i sag C-113/03, Kommissionen for De Europæiske Fællesskaber mod Den Franske Republik (1)
   
   (Traktatbrud - telekommunikation - direktiv 97/33/EF - ordning med nummerportabilitet - ikke-geografiske numre)
   (2004/C 262/19)
   Processprog: fransk
   I sag C-113/03, angående et traktatbrudssøgsmål i henhold til artikel 226 EF, anlagt den 13. marts 2003, Kommissionen for De Europæiske Fællesskaber (befuldmægtigede: C. Giolito og M. Shotter) mod Den Franske Republik (befuldmægtigede: G. de Bergues og C. Lemaire), har Domstolen (Femte Afdeling), sammensat af afdelingsformanden, C. Gulmann (refererende dommer), og dommerne S. von Bahr og R. Silva de Lapuerta; generaladvokat: F.G. Jacobs; justitssekretær: R. Grass, den 9. september 2004 afsagt dom, hvis konklusion lyder således:
   
               1)
            
            
               Den Franske Republik har tilsidesat sine forpligtelser i henhold til Europa-Parlamentets og Rådets direktiv 97/33/EF af 30. juni 1997 om samtrafik på teleområdet med henblik på at sikre forsyningspligtydelser og interoperabilitet ved anvendelse af ONP-principperne, som ændret ved artikel 1, stk. 2, i Europa-Parlamentets og Rådets direktiv 98/61/EF af 24. september 1998 for så vidt angår nummerportabilitet mellem operatører samt fast operatørvalg, idet den ikke har sikret, at portabiliteten af ikke-geografiske numre blev indført senest den 1. januar 2000, således som det kræves i henhold til direktivets artikel 12, stk. 5.
            
         
               2)
            
            
               Den Franske Republik betaler sagens omkostninger.
            
         
      (1)  EUT C 113 af 10.5.2003.